**Budapest Főváros VIII. kerület Józsefvárosi Polgármesteri Hivatal**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal   
Hatósági Ügyosztály Anyakönyvi Iroda  
  
Anyakönyvvezető**

munkakör betöltésére.

*Ügyszám: 17/11-9/2021*

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1082 Budapest, Baross utca 63-67.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A 29/2012. (III. 7.) Korm. rendelet 1. számú melléklet 25. pont „Anyakönyvi feladatkör”.

**A munkakörhöz tartozó főbb tevékenységi körök:**

Ellátja a jogszabályban meghatározott anyakönyvvezetői feladatokat, így többek között: anyakönyvezi az anyakönyvi eseményeket, átvezeti az adatváltozásokat, rögzíti a papír alapú anyakönyvi eseményeket, okiratokat állít ki, közreműködik a házasság megkötésében és a bejegyzett élettársi kapcsolat létesítésében, ellátja az állampolgársági eskütétellel kapcsolatos feladatokat.

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) vonatkozó helyi rendelet, és a Közszolgálati Szabályzat rendelkezései az irányadók.

**Pályázati feltételek:**

* magyar állampolgárság
* cselekvőképesség
* büntetlen előélet
* érettségi végzettség
* anyakönyvi szakvizsga
* felhasználói szintű MS Office (irodai alkalmazások)
* vagyonnyilatkozat tételi eljárás lefolytatása

**A pályázat elbírálásánál előnyt jelent:**

* felsőoktatásban szerzett szakképzettség és anyakönyvi szakvizsga
* anyakönyvi igazgatásban szerzett gyakorlat
* az ASZA, valamint az elektronikus anyakönyvi rendszer felhasználói szintű ismerete

**A pályázat részeként benyújtandó iratok, igazolások:**

* három hónapnál nem régebbi erkölcsi bizonyítvány
* a 87/2019. (IV. 23.) Korm. rendelet 1. melléklete szerinti részletes szakmai önéletrajz, mely tartalmazza: a jelentkező legfontosabb személyi adatait, eddigi munkaköreinek, tevékenységének leírását; jelenlegi munkakörét, beosztását
* a képesítést igazoló dokumentumok másolata

**A munkakör betölthetőségének időpontja:**

A munkakör az elbírálást követően azonnal betölthető

**A pályázat benyújtásának határideje:** 2021. november 25.

A pályázati kiírással kapcsolatosan további információt Nyeste Zsuzsanna anyakönyvi irodavezető nyújt a 459-2269-es telefonszámon.

**A pályázatok benyújtásának módja:**

 Postai úton, a pályázatnak a Budapest Főváros VIII. kerület Józsefvárosi Önkormányzat Polgármesteri Hivatal címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17/11-9/2021., valamint a munkakör megnevezését: anyakönyvvezető.

**vagy**

 Elektronikus úton Jegyzői Kabinet Személyügyi Iroda részére a szemelyugy@jozsefvaros.hu E-mail címen keresztül

**vagy**

 Személyesen: Jegyzői Kabinet Személyügyi Iroda, Budapest, 1082 Budapest, Baross utca 63-67. III. 319.

**A pályázati eljárás, a pályázat elbírálásának módja, rendje:**

A pályázatokról az előkészítő bizottság által felállított rangsor figyelembevételével a jegyző a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2021. november 30.

**A munkáltatóval kapcsolatos egyéb lényeges információ:**

Az Önkormányzat vezetése hangsúlyt fektet a szervezet működése kapcsán a nyilvánosságra, valamint arra, hogy a hivatali munkavégzés során érvényesítésre kerüljön az esélyegyenlőség, a teljesítmény tisztelete, a szolidaritás és a méltányosság.

A közszolgálati jogviszony 6 hónap próbaidő kikötésével jön létre.

A Polgármesteri Hivatalnál foglalkoztatott köztisztviselők illetményalapja 55.000 Ft.

A cafetéria juttatás éves összege bruttó 265.000 Ft.